Coba ceritain soal Bedog dalam bahasa sunda

Bedog téh pakarang paranti motong, tuktak-teukteuk.. Bangsa péso gedé paranti kudak-kadék.. Pakarang paranti kudak-kadék.

Pungsi praktis leuwih nyoko kana harti ngadeudeul pagawéan, nyindekelkeun kagunaan bedog dina kahirupan sapopoé kayaning keur nuar awi, meulah suluh, meulah awi, nyisit awi pibilikeun, kudak-kadék di kebon, keur meuncit sasatoan, nyacag daging jeung réa-réa deui.

hal ieu luyu jeung ngaran-ngaran bedog nu aya pakaitna jeung pagawéan. Bedog gagaplok dipaké kudak-kadék di kebon, bedog pameuncitan dipaké meuncit sasatoan, bedog jonggol atawa bedog hambalan biasana dipké mesék kalapa kalawan misahkeun tapasna, bedog gula sabeulah dipaké pikeun ngabutik. Dina pungsi praktis, bedog téh henteu ngutamakeun wangun nu alus, tapi leuwih ngutamakeun kakuatan jeung seukeutna.